n_a

Ilikuwa wakati wa mafungulia ng’ombe, siku ya pili ya wiki. Nilikuwa
  nimelala usingizi wa pono wakati mama yangu aliniamsha kwa kelele na
  haraka. Nilishangaa kwani kulikuwa na nini asubuhi hiyo. Niliamka na
  kwenda kwenye ufalme wa chura na kuoga kwa maji moto, kisha nikaenda
  kunywa kiamsha kinywa kule sebuleni. “Vaa nguo yako uipendayo kisha
  twende matembezi kule mjini Nairobi”, Mama akaniambia. Nilivaa nguo
  niipendayo na kuwa tayari kwenda matembezi na mama yangu. Tilitoka
  nyumbani muda wa saa mbili asubuhi na kuanza safari. Tulipanda gari ya
  baba yangu. Nilishangaa kwenda kwa nyanya yangu, niliuliza mama
  tulikokuwa tunaenda akaniambia kwamba tunaenda kwa babu na nyanya.

  Tulipofika tulipata pamepambwa kwa sababu kulikuwa na sherehe. Sherehe
  ilianza kwa muda mfupi. Punde si punde baba yangu akiwa na babu yangu
  walikuja kwenye sherehe na kututumbuiza. Kulikuwa na wasanii
  mbalimbali kama vile Bahati, mchungaji ng’ombe na wengine ambao
  sikuwafahamu vizuri. Walituimbia kwa furaha.

  Nyimbo zao zilikuwa nzuri na zenye furaha tele chungu mzima.
  Tulipikiwa vyakula mbalimbali kama vile pilau, ugali, chapati, kuku,
  mahamri na vinywaji. Nilijipakulia kuku kwa chapati. Sherehe
  ilifurahisha sana mpaka chifu mkuu akaja. Alipakuliwa chakula na
  kupewa soda. Nilikatika kiuno na kuchoka kisha nikaenda kunywa
  kinywaji baridi, ilikuwa imewekwa kwenye kreti na kufunikiwa kwa
  karatasi. Sherehe iliisha na kila mtu akaenda kwao. Tulilala kwa
  nyanya siku saba na kurudi nyumbani.